Tarisai futi Vakaranga Vakalanga (Chikalanga: Bakalanga) kana Makalanga idunhu reBantu rekumaodzanyemba rinonyanya kugara kuMatabeleland muZimbabwe, kuchamhembe kwakadziva kumabvazuva kweBhotswana neRuwa reLimpopo muChamhembe cheAfurika. Ivo vane hukama huripedyo neVanambya, Valozwi (Varozvi), Vavhenda neVanhu vedzinza rechiShona, kunyanya Vakaranga wavanogova zita navo. Vakalanga vanotaura mutauro unonzi Chikalanga (Tjikalanga kana Ikalanga mumutauro wavo), uye unonzi Ikalanga nevekuNortheast Bhotswana. Pamwe chete neChinambya, aya marudzi anoumba bazi rekumadokero reboka (Gurathrie S.10) iro rinosanganisira zvakare neChivanhu (chishona).Izvi zvinotaridzika mukufanana kweChikalanga neChikaranga nemimwe mitauro yechiShona. Chikalanga chinogoverana chikamu chinosvika makumi manomwe neshanu muzana (15%) yeshoko rayo repakati pamwe nemanyorero emitauro echiShona, asi mitauro yacho hainzwisisike (kusiyana kwemabhii). Kuwedzera, Chikalanga chiri pasi pekumanikidzwa kukuru kubva kuChitswana muBhotswana uye Chindebele muZimbabwe uye kazhinji unokwereta mazwi kubva mumitauro iyoyo. Izvi ndizvo zvinowedzera masiyaniso echikalanga nechishona. Mashona neMakalanga vanhu vamwechete, kwete izvozvi asi muchinyakare waive vanhu vamwe. Mitauro yavo yakafanana, ichisiyana zvishoma.